Anneke von der Lippe

**Anneke von der Lippe** (født 1964) er en norsk skuespiller fra Oslo. 

## Karriere
Anneke von der Lippe er oppvokst i Holmenkollåsen i Oslo, og gikk på Steinerskolen i tolv år. Hun ble uteksaminert fra Statens teaterhøgskole i 1988, og samme år ansatt ved Det Norske Teatret. Her har hun blant annet spilt Ragnhild i *Medmenneske* av Olav Duun, Olga i *[[Tre søstre]]* av Anton Tsjekhov samt *Molly Sweeney* av Brian Friel. Senere har hun spilt i Teater Ibsen, Rogaland Teater og Nationaltheatret.

Hun filmdebuterte i 1992, da hun spilte Ann Mari Salmi, den kvinnelige hovedrollen i *Krigerens hjerte* av Leidulv Risan. Hun vant Amandaprisen 1992 i klassen beste kvinnelige hovedrolle og Filmkritikerprisen 1993, begge for rollen i *Krigerens hjerte*.

I 1994 spilte hun en hovedrolle i dramakomedien *[[Over stork og stein]]* av Eva Isaksen, sammen med skuespillerne Johannes Joner og Dennis Storhøi. Året etter deltok hun i Henning Carlsens filmatisering av romanen *[[Pan (roman)|Pan]]* av Knut Hamsun sammen med Bjørn Sundquist og Lasse Kolsrud. Hun mottok Amandaprisen 1995 for beste kvinnelige hovedrolle i både *[[Pan (film fra 1995)|Pan]]* og *Over stork og stein*.

Anneke von der Lippe har senere blitt kjent for skuespill i filmene *Barbara* (1997), *Bare skyer beveger stjernene* (1998), *Misery Harbour* (1999), Trigger (2006), *deUSYNLIGE* (2008) og *Pax* (2011), samt miniserien *Ved kongens bord* (2005). Hun er gift og har to døtre. 

Høsten 2014 spilte hun lensmann Helen Sikkeland i NRK-serien ''Øyevitne''. For denne rollen vant hun en Emmy-pris, og ble med dét Norges første skuespiller som vinner denne prisen.

Hennes farfar var Fritz von der Lippe, den første sjefen for Riksteatret.

## Heder/Priser
* Amandaprisen 1992 i klassen beste kvinnelige hovedrolle for rollen som Ann Mari Salmi i *[[Krigerens hjerte]]*
* Filmkritikerprisen 1993 for rollen som Ann Mari Salmi i *[[Krigerens hjerte]]*
* Amandaprisen 1995 i klassen beste kvinnelige hovedrolle for rollen som Liv i *[[Over stork og stein]]* og rollen som Eva i *[[Pan (film fra 1995)|Pan]]*
* Den danske Bodilprisen 1996 i klassen beste kvinnelige birolle for rollen som Eva i *Pan*
* Nominert til Emmy-prisen 2005 for rollen som helseminister Tove Steen i NRK-serien *[[Ved kongens bord]]*
* Chaplinprisen
* Emmy-prisen 2015 for rollen som lensmann Helen Sikkeland i NRK-serien *[[Øyevitne]]*
* Nominert til Gullruten 2015 i klassen beste kvinnelige skuespiller for *[[Øyevitne]]*
* Nominert til Amandaprisen 2019 i klassen beste kvinnelige birolle for *[[En affære]]*
* Haugesund Walk of Fame 2022

Anneke von der Lippe er avbildet på et færøysk frimerke i anledning filmen *Barbara*

## Roller

### Teater (utvalg)
* 1991: *Ragnhild* i Medmenneske av Olav Duun
* 1993: *Olga* i *Tre systrer* av Anton Tsjekhov
* 1996: *Molly Sweeney* i *Molly Sweeney* av Brian Friel
* 1999: *Nora* i Et dukkehjem av Henrik Ibsen
* 2002: *Gwendolen Fairfax* i *Hvem er Earnest?* av Oscar Wilde

### Film og TV
* 1989: *[[Midt i smørøyet#Innslag og serier|Deadline]]* (TV-serie)
* 1992: *[[Krigerens hjerte]]* (Film)
* 1992: *[[Flaggermusvinger (film)|Flaggermusvinger]]* (Film)
* 1992: *[[Peer Gynt (miniserie)|Peer Gynt]]* (Miniserie)
* 1994: *[[Over stork og stein]]* (Film)
* 1995: *Søttitalls-kameratene* (TV-serie)
* 1995: *[[Pan (film fra 1995)|Pan]]* (Film)
* 1996: *Syndig sommer* (Film)
* 1997: *[[Barbara (film)|Barbara]]* (Film)
* 1998: *Nini* (TV-serie)
* 1998: *[[Bare skyer beveger stjernene]]* (Film)
* 1999: *[[Misery Harbour]]* (Film)
* 2001: *[[Lime (film)|Lime]]* (Film)
* 2002: *[[Sejer – Djevelen holder lyset]]* (TV-serie)
* 2004: *[[Far og sønn]]* (TV-serie)
* 2005: *[[Ved kongens bord]]* (Miniserie)
* 2006: *[[Trigger (film)|Trigger]]* (Film)
* 2007: *[[Torpedo (TV-serie)|Torpedo]]* (Miniserie)
* 2007: *[[Lønsj (film)|Lønsj]]* (Film)
* 2008: *[[Ulvenatten (film)|Ulvenatten]]* (Film)
* 2008: *[[de usynlige]]* (Film)
* 2008: *[[De gales hus]]* (Film)
* 2011: *[[Pax (film)|Pax]]* (Film)
* 2013: *[[Øyevitne]] (TV-serie)*
* 2015: *[[De nærmeste]]* (Film)
* 2018: *[[En affære]]* (Film)
* 2021: *[[Bortført]]* (TV-serie)
* 2022: Troll (Film)

## Referanser


## Kilder
* «Anneke von der Lippe» i *Store norske leksikon*, snl.no., henta inn 23. november 2011.

## Eksterne lenker
* 
* Nationaltheateret; biografi
* Profil hos Filmfront.no